open-index/open-wikipedia-markdown huggingface dataset:
Bertrand Barère

**Bertrand Barère de Vieuzac** (født 10. september 1755 i Tarbes, død 13. januar 1841 samme sted) var en fransk revolusjonær. 

## Liv og virke
### Bakgrunn
Hans far var sénéchal (hofftjenestemann) av Tarbes-Bigorre og var i besittelse av et lite gods ved Vieuzac og lot seg derfor kalle *Barère de Vieuzac*. Barères mor, Jeanne-Catherine Marrast, var av gammel adel. Barère studerte jus i Toulouse og ble senere advokat ved det stedlige parlementet.

### Karriere

Allerede som advokat i Toulouse viste han seg som en elegant taler og skribent, og som medlem av Nasjonalforsamlingen og av Nasjonalkonventet vant han frem ved formelle evner, ikke ved originalitet eller personlighet. Han søkte alltid ganske prinsippløst de sterkestes side; han forlot gironden og gikk i spissen for smigrerne av Robespierre. Han stemte også for henrettelsen av girondinerne. Skjønt ikke ondsinnet, tok han medansvar for redselsperiodens verste gjerninger og omtalte dem med blomstrende retorikk som «Guillotinens Anakreon».

Som medlem av velferdskomiteen tilfalt det ham å avgi rapporter om krigens gang til Konventet, og den ypperlige form han ga dem, bidro mye til å vedlikeholde tilliten i landet og begeistringen i hæren selv i motgangstider. I nasjonalkonventets møte den 31. juli 1793 ble det på forslag fra Barères besluttet å åpne og ødelegge kongegravene i Saint-Denis og hente ut alle metaller (det var for det meste likkister av bly), og la dem komme revolusjonskrigen til gode. Barère var motstander av Georges Danton; han og Robert Lindet var de eneste som klarte å bli gjenvalgt. Barère fikk tilsynet med utenrikspolitikken.

Han kom etter hvert, neppe mot sin vilje, til å motarbeide Robespierre ved fremstilling av seirer som måtte gjøre hans diktatur overflødig, og 9. Thermidor, da han forutså hans fall, gikk han avgjørende ut mot ham. 

Ikke desto mindre ble han satt under anklage som Robespierres medskyldige. Han ble dømt til deportasjon til Fransk Guyana, men han klarte å rømme før atlanterhavskryssingen mens han satt internert på Île d’Oléron. 

Han måtte holde seg i skjul, og kunne ikke dukke opp igjen før etter 18. Brumaire. Han tilbød Napoléon Bonaparte sine tjenester, og fikk av ham i oppdrag å utarbeide ukentlige rapporter om den offentlige mening og stemning.

Under Restaurasjonen dro han i landflyktighet til Belgia og vendte ikke tilbake til Frankrike før under kong Louis-Philippe. 

Under Juliregjeringen ble han valgt til representant i nasjonalforhandlingen. 

Han døde som det siste overlevende medlem av Velferdskomiteen, fattig og glemt. 

Hans meget upålitelige memoarer, som utkom 1843, foranlediget Macaulays velkjente, sterkt farvede essay, som fremstiller ham som et menneskehetens utskudd.

## Litteratur
* 
* 
* 
* 
* 
* 
* http://manybooks.net/titles/macaulayetext002mwsm10.html *Barere*, Misc Writings and Speeches, vol 2, Thomas Babington Macaulay

## Referanser


## Eksterne lenker
*
Kratinos den yngre

**Kratinos den yngre** (gresk: Κράτινος; 300-tallet f.Kr.) var en komedieforfatter innenfor den epoken som kalles for den greske mellomste komedie (*mese*). Han var en samtidig med Platon Hans virketid var på midten av 300-tallet f.Kr. og beviselig så sent som 324 f.Kr. Han kalles for «den yngre» for å skille ham fra den eldre komediedikteren Kratinos, men selv om det kan spekuleres om de var i slekt, er det ingen indikasjoner at det faktisk var det. Flere fragmenter som er tilskrevet den eldre Kratinos, kan de faktisk være skrevet av Kratinos den yngre.

Ni titler av hans skuespill har blitt bevart:

**Bouseris* («Busiris»)
**Gigantes* («Gigantene»)
**Theramenes* («Theramenes»)
**Omfale* («Omfale»)
**Pythagorizousa* («Kvinnelige pytagoreer»)
**Tarantinoi* («Menn fra Tarentum»)
**Titanes* («Titanene»)
**Kheiron* («Kheiron»)
**Pseudypobolimaios* «Den falske bytting»)

## Referanser


## Eksterne lenker
* «Cratinus Iunior», *Perseus catalog*
Cardal

**Cardal** er en by i Florida-departementet i det sørlige Uruguay. Byen har om lag 1 202 innbyggere.

## Historie
Cardal ble grunnlagt i 1900.

## Befolkning

Cardal har 1 202 innbyggere *(Beregning 2011)*

Kilde:

## Økonomi
Den viktigste næringen i byen er meieriet. Cardal er kjent som «hovedstaden i meieriområdet» (spansk: *capital de la cuenca lechera*).

## Transport
 Ruta 77 forbinder Cardal med San José.

## Referanser


## Eksterne lenker
* 
* Florida, offisielle sider (spansk)
*  Kart over Cardal (INE)
Cerro Chato (Uruguay)

**Cerro Chato** er en by i sentrale Uruguay. Byen har om lag 3 227 innbyggere.

## Befolkning
Cerro Chato har 3 227 innbyggere (1 694 i Treinta y Tres, 1 124 i Durazno og 409 i Florida) *(Beregning 2011)*

Kilde:

## Økonomi
Jordbruksaktivitet er viktig i byen.

## Transport
 Ruta 7 Aparicio Saravia forbinder Cerro Chato med Canelones og Cerro Largo.

 Ruta 19 forbinder Cerro Chato med Villa del Carmen og Chuy.

## Referanser


## Eksterne lenker
* Florida, offisielle sider (spansk)
* Kart over Cerro Chato (INE)
Anomalorhina

* se Systematisk inndeling

***Anomalorhina*** er en slekt av biller som hører til underfamilien praktskarabider (Rutelinae) i familien skarabider (Scarabaeidae).

## Utseende
Små, avlange, blanke skarabider. *A. turrialbana* har oransjerøde hode, pronotum, scutellum og bein, svarte dekkvinger.

## Levevis
Lite er kjent om biologien til disse billene. De er fanget i skog mellom 200 og 800 meter over havet, i feller som hang høyt oppe i trekronene og var egnet med benzylacetat.

## Utbredelse
Slekten er bare kjent fra Costa Rica og Nicaragua.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, Rutelinae MacLeay, 1819
****** Stammen Anomalini Mulsant, 1842
******* Slekten *Anomalorhina* Jameson, Paucar-Cabrera & Solís, 2003
******** *[[Anomalorhina osaensis]]* Jameson, Paucar-Cabrera & Solís, 2003
******** *[[Anomalorhina turrialbana]]* (Ohaus, 1928)

## Kilder
* Generic Guide to New World Scarab Beetles - ''Anomalorhina''

## Eksterne lenker
* Bilde av ''Anomalorhina turrialbana''
*
Himmeldronningen

***Himmeldronningen*** er et norsk hørespill som ble sendt på NRK Radio i 2014. Hørespillet er i seks deler og handler om den unge norske storgodsjenta Gørvel Fadersdatter (Sparre) og om maktkamp og lidenskap i en brutal tid i årene 1532 til 1537.

## Medvirkende

## Episoder

## Referanser
Rugopertha

* se Systematisk inndeling

***Rugopertha*** er en slekt av biller som hører til underfamilien praktskarabider (Rutelinae) i familien skarabider (Scarabaeidae). Slekten omfatter bare én kjent art.

## Utseende
En liten, brunlig skarabide. Snuten er rektangulær, mye bredere enn lang. Pronotum er jevnt tilsmalnende forover, ved roten nesten så bredt som dekkvingene. Oversiden er kraftig punktert og temmelig matt, med en svak bronseglans.

## Levevis
Arten forekommer i blandingsskog omtrent 1500 meter over havet. Ellers er ingenting kjent om biologien.

## Utbredelse
Denne tilsynelatende svært sjeldne arten er bare kjent fra Honduras.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, Rutelinae MacLeay, 1819
****** Stammen Anomalini Mulsant, 1842
******* Slekten *Rugopertha* Machatschke, 1957
******** *[[Rugopertha sericeomicans]]* (Nonfried, 1891)

## Kilder
* Generic Guide to New World Scarab Beetles - ''Rugopertha''

## Eksterne lenker
*
Yaaxkumukia

* se Systematisk inndeling

***Yaaxkumukia*** er en slekt av biller som hører til underfamilien praktskarabider (Rutelinae) i familien skarabider (Scarabaeidae).

## Utseende
En middelsstor, bredt oval, skinnende metallisk grønn skarabide. Kroppen er bredest bak midten, pronotum er jevnt tilsmalnet forover.

## Levevis
Artene er knyttet til middels høytliggende tåkeskoger.

## Utbredelse
Artene er kjent fra det sørlige Mexico (Chiapas), Guatemala og Honduras.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, Rutelinae MacLeay, 1819
****** Stammen Anomalini Mulsant, 1842
******* Slekten *Yaaxkumukia* Morón & Nogueira, 1998
******** *[[Yaaxkumukia conabioi]]* Micóa, Gomezb & Galante, 2006
******** *[[Yaaxkumukia ephemera]]*  Morón & Nogueira, 1998
******** *[[Yaaxkumukia moroni]]* Micóa, Gomezb & Galante, 2006

## Kilder
* Micóa, Estefanía, Gómezb, Benigno & Galante, Eduardo (2006): The Mesoamerican Genus *Yaaxkumukia*: Biogeography and Descriptions of New Species (Coleoptera: Rutelidae). Annals of the Entomological Society of America 99(1):1-6.http://www.bioone.org/doi/abs/10.1603/0013-8746%282006%29099%5B0001%3ATMGYBA%5D2.0.CO%3B2?journalCode=esaa
* Generic Guide to New World Scarab Beetles - ''Yaaxkumukia''

## Eksterne lenker
* Bilde av arten
*
Chelilabia

* se Systematisk inndeling

***Chelilabia*** er en slekt av biller som hører til underfamilien praktskarabider (Rutelinae) i familien skarabider (Scarabaeidae).

## Utseende
En liten, matt, kraftig punktert skarabide. Snuten er trapesformet, mye bredere enn lang. Overleppen (labrum) er bredt U-formet innskåret i midten. Hodet er forholdsvis bredt med nokså små fasettøyne. Pronotum har jevnt rundede sider. Dekkvingene er bredest bak midten, tett og kraftig punktert uten markerte punktrader. Beina er kraftige, på mellom- og bakbeina er leggene brått innsnevret litt utenfor midten.

## Levevis
De voksne billene eter på barnåler på furutrær.

## Utbredelse
Arten lever i et lite område i det sentrale Mexico.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, Rutelinae MacLeay, 1819
****** Stammen Anomalini Mulsant, 1842
******* Slekten *Chelilabia* Morón & Nogueira, 1998
******** *[[Chelilabia piniphaga]]* Morón & Nogueira, 1998

## Kilder
* Generic Guide to New World Scarab Beetles - ''Chelilabia''

## Eksterne lenker
*
HP-UX

**HP-UX** er en variant av operativsystemet Unix som blir utviklet av det amerikanske IT-konsernet Hewlett-Packard (HP). HP-UX er proprietær programvare og første versjon ble lansert i 1984. HP-UX har fulgt en rekke industristandarder for Unix. Første versjon var basert på UNIX System III, og i 1995 ble systemet oppgradert til UNIX System V Release 4.

I 2007 lanserte HP versjon 11.31 (HP-UX 11i v3) og gjorde HP-UX til et av fem operativsystemer som følger standarden UNIX 03 fra The Open Group.

HP-UX var i begynnelsen laget for CISC mikroprosessoren Motorola 68000, og senere prosessorer i samme familie. Det ble også laget versjoner for IT-konsernets egne HP FOCUS prosessorer. I 1988 ble HP-UX portert til arbeidsstasjoner med selskapets egenproduserte RISC-prosessorer PA-RISC, og siden 2001 har det også blitt lansert en utgave for arkitekturen Intel Itanium.

Siste versjon er HP-UX 11i v3, som ble lansert 15. februar 2007; den siste oppdateringen til denne versjonen &ndash; *update 13*, ble lansert i mars 2014.

## Referanser


## Eksterne lenker
*
3x3 (spillestil bowling)

**3x3** er en spillestil som brukes i profesjonelle bowlingkonkurranser. Spillestilen går ut på at hver deltager spiller 3 og 3 serier av gangen under innledende spill, der de 3 beste startene blir tellend, totalt 9 serier. Spillestilen er en av distansene i bowling der det kan settes norsk rekord 

Turneringer med 3x3 spillestil har som regel gjenstarter. Dette betyr at en spiller kan spille så mange starter som den vil, med mindre dette er begrenset av turneringsreglene. 
De resterende startene blir ikke gjeldende i turneringen, men likevel registrert som spilte serier hos Norges Bowlingforbund.

## Referanser
Hieronymus (navn)

**Hieronymus** er et mannsnavn med gresk opprinnelse. Navnet er mest utbredt i den engelske kjæleformen *[[Jerry]]*.

## Etymologi
*Hieronymus* er en latinsk form av det greske navnet Hieronymos (gresk: Ἱερώνυμος). Det første leddet er dannet av hierós (ἱερὸς), «hellig», og det andre leddet av *ónoma* (ὄνομα), «navn».

*[[Jerome]]* er en engelsk form av navnet, og *Jérôme* er fransk form.

*[[Jerry]]* er en kjæleform av *Jerome* (og andre navn som *[[Jeremy]]* og *[[Gerald]]*).

*Jeroen* er en nederlandsk form av navnet.

*Jerónimo* er en spansk og portugisisk form av navnet. Andre spanske varianter av navnet er *Gerónimo*, *Hieronimo* og *Xeronimo*.

*Roni* er en finsk kortform av navnet, men har også andre ikke-relaterte opprinnelser.

## Utbredelse
*Hieronymus* har navnedag 30. september i Danmark og på Færøyene. *Jérôme* har fransk navnedag 30. september. *Roni* har finsk navnedag 5. september.

|}

## Kjente personer med navnet
Personene i listen er ordnet kronologisk etter fødselsår.
* Eusebius Hieronymus Sophronius (347–420), kroatisk bibeloversetter og helgen 
* Hieronymus Bosch (1450&ndash;1516), nederlandsk maler
* Hieronymus Wierix (1553&ndash;1619), nederlandsk gravør
* Hieronymus Scholeus (f. før 1581), prospekttegner av ukjent nasjonalitet
* Hieronymus Bassøe (1726&ndash;1807), norsk kanselliråd og sorenskriver
* Hieronymus Heyerdahl (1773&ndash;1847), norsk prest, lærer og eidsvollsmann
* Ole Hieronymus Grindberg (1855&ndash;1926), norsk kjøpmann og ordfører
* Hieronymus Heyerdahl (1867&ndash;1959), norsk jurist og politiker
* Hieronymus Ahrens, tysk fotograf

## Referanser


## Eksterne lenker
Ola Fløttum

**Ola Fløttum** (født 1972) er en norsk musiker og komponist. Han har vært medlem av bandene The White Birch og Salvatore, og skrevet filmmusikk til filmer som *[[Reprise (film)|Reprise]]*, *[[Oslo, 31. august]]*, *[[Turist (film)|Turist]]*, *[[Mot naturen]]* og *[[Thelma (film, 2017)|Thelma]]*.

*Reprise* vant pris for beste filmmusikk under filmfestivalen i Angers i 2007. For musikken til *Thelma* vant han både Kanonprisen 2017 og Amandaprisen 2018 i klassen beste filmmusikk. I 2024 fikk han Filmkritikerprisen i klassen beste fagfunksjon for musikken til filmen *[[Ellos eatnu – La elva leve]]*. Han har også vært nominert til Kanonprisen 2006 for musikken til *Reprise*, til Amandaprisen 2022 for *[[Verdens verste menneske]]* og Amandaprisen 2023 for *Ellos eatnu – La elva leve*.

## Referanser


## Eksterne lenker
* 
*
Nord-Makedonia i Tyrkvisjonens sangkonkurranse

**Nord-Makedonia i Tyrkvisjonens sangkonkurranse**, inntil 2019 **Republikken Makedonia**, er en oversikt over Nord-Makedonias deltakelser og resultater i Tyrkvisjonens sangkonkurranse. Landet deltok første gang i konkurransen i 2013.

## Bakgrunn
Nord-Makedonia har deltatt i Tyrkvisjonens sangkonkurranse siden starten i 2013, og har senere sendt en representant til alle konkurransene. Tyrkere utgjør om lag 4 prosent av landets befolkning, og bidragene blir fremført på tyrkisk. Makedonsk radio og televisjon (MRT) har siden 2013 valgt landets representanter internt, og konkurransen har blitt kringkastet på MRT 2.

## Historie
I 2013 ble Ikay Yusuf valgt til å representere Nord-Makedonia med rockelåten «Düşlerde yaşamak», som ikke kvalifiserte seg til finalen. De to påfølgende årene deltok Kaan Mazhar med den Tarkan-inspirerte poplåten «Yolumu bulurum» og balladen «Böyle olmamalıydı», som også oppnådde landets beste plassering i finalen i 2015. I 2018 ble sangeren og gitaristen Süleyman Saidov offentliggjort som representant for landet. Konkurransen ble senere utsatt til 2019 og deretter avlyst.

## Deltakere, bidrag og resultater
;Tabellforklaring

## Kringkastere og jurymedlemmer

## Se også
*Nord-Makedonia i Eurovision Song Contest
*Nord-Makedonia i Junior Eurovision Song Contest

## Referanser


## Eksterne lenker
* MRT
* Nord-Makedonia på turkvizyon.tv
Anders Gjennestad

**Anders Gjennestad** (født 2. oktober 1980 i Arendal) er en norsk utøvende gatekunstner, bosatt i Berlin.  Han er også kjent under kunstnernavnet **Strøk**.

Gjennestads gatekunst er ofte basert på kunstnerens egne fotografier, uarrangerte snapshots og gatefotografering av ukjente mennesker. Han bruker mye sjablonger i sin kunst. I et intervju med *[[Agderposten]]* sa han følgende om sin arbeidsmetode:

Anders Gjennestad har deltatt på utstillinger i en rekke gallerier i inn- og utland. Han har også malt direkte på murvegger, og da signert med kunstnernavnet *Strøk*. Han deltok blant annet i prosjektet «Levende vegger» i  i Trondheim 2007, «Prosjekt Strandpromenaden» i Porsgrunn kunstforening i 2009, «Papergirl 5» i Neurotitan galerie i Berlin i 2010, «Stop, look and listen» i Drammen i 2011, «Nuart» i Stavanger i 2013 og «Memorie Urbane» i Gaeta i Italia i 2014. Han har hatt utstillinger på Galleri A i Oslo i 2006, 2012 og 2013. På Galleri Kjeldsaas I Oslo deltok han i 2008, 2009 og 2011. I Bomuldsfabriken Kunsthalls filial, ARTendal i Arendal, deltok han med utstillingen «Tall Tales» sommeren 2013. 

Våren 2013 var Anders Gjennestad engasjert i en niukers turné i Aust-Agder, i regi av Den kulturelle skolesekken. Turneen hadde form av et sjablongverksted, og planen var at alle elevene i ungdomsskolen skulle få kjennskap til gatekunst på en positiv måte. Noen skoler valgte å ha elevenes kunst på egne vegger utendørs. Fjære ungdomsskole i Grimstad fikk tillatelse av Statens vegvesen til å dekorere kulverten i Vik-krysset med sjablongkunst.

## Referanser


## Eksterne lenker
* Anders Gjennestads hjemmesider
Greg Stewart

**Greg Alexander James Stewart** (født 17. mars 1990) er en skotsk fotballspiller som spiller for den indiske klubben Jamshedpur FC.

Han ble kåret til månedens spiller for januar 2015 etter å ha scoret fem mål på syv kamper i denne måneden.

## Referanser


## Eksterne lenker
*
Chrisc

**Christian Sports Contact (CHRISC)** er en sportsstiftelse i Øst-Afrika som drives av Strømmestiftelsen og KRIK (Kristen Idrettskontakt (KRIK)). Formålet er å bevare, inspirere og vinne idrettsfolk til kristent liv både i idrettslag og menighet. Det er en tverrkirkelig og voksende ungdomsorganisasjon med over  medlemmer i Norge.

## Arbeid
I dag har CHRISC nasjonale kontorer i Uganda, Tanzania og Kenya, samt et regionskontor i Nairobi.

Én gang i året arrangeres East Africa Cup som blant annet har vunnet  «Årets sportsarrangement for fred 2010» og som samler 52 lag fra Kenya, Uganda, Rwanda og Tanzania.

## Internasjonalt arbeid også i Norge
KRIK har samarbeid om informasjon, undervisning og innsamlingsaksjoner med en rekke skoler (folkehøgskoler, bibelskoler, videregående skoler og grunnskoler). CHRISC har aktiviteter og er til stede på alle KRIKs store arrangementer i løpet av et år og samarbeider tett med mange lokallag.

KRIK sitt internasjonale arbeid har undergrupper, kalt CHRISC-grupper, i Oslo, Bergen, Kristiansand, Stavanger og Trondheim. Disse undergruppene har gjerne tilknytning til og samarbeid med StudentKRIK-lokallagene i disse byene. Gruppene har egne styrer sammensatt av studenter og unge voksne med et ekstra hjerte og engasjement for arbeidet i Øst-Afrika. Hver CHRISC-gruppe har et samarbeidsland i Øst-Afrika. I løpet av et år arrangerer gruppene seminarer, innsamlingsaksjoner, treninger og sosiale samlinger. Hver sommer blir et team fra hver by sendt ned for å besøke sitt samarbeidsland.

## Eksterne lenker
* 
* https://krik.no/internasjonalt/
Juhls’ Silvergallery

**Juhls' Silvergallery** er ei sølvsmie i Kautokeino i Finnmark, som ble startet i 1959. Sølvsmia ble opprinnelig drevet av det dansk-tyske ekteparet Regine og Frank Juhls, og senere av deres datter Sunniva Juhls. Det var den første sølvsmia i Finnmark, og sølvarbeidene derfra tar utgangspunkt i nordsamisk formspråk. I 2009 ble ekteparet tildelt Finnmark fylkes kulturpris for sitt arbeid med samisk kultur, og i 2017 ble de tildelt Kautokeino kommunes kulturpris. 

## Referanser


## Eksterne lenker
*
Romania i Tyrkvisjonens sangkonkurranse

**Romania i Tyrkvisjonens sangkonkurranse** er en oversikt over Romanias deltakelser og resultater i Tyrkvisjonens sangkonkurranse. Landet har deltatt i alle konkurransene som har blitt arrangert siden den første i 2013. Organisatorene bak landets bidrag har offentliggjort at Romania skal delta også i 2021.

## Bakgrunn
Romania er ett av landene som har deltatt i alle utgavene av Tyrkvisjonens sangkonkurranse. Et flertall av landets tyrkiske minoritet, i hovedsak tyrkere og tatarer, er bosatt i regionen Dobrudsja som strekker seg langs Romanias svartehavskyst. 

Den tatariske organisasjonen Uniunea Democrată Tătară har stått bak landets deltakelser siden 2013. Televiziunea Alpha Media i Medgidia har, i samarbeid med organisasjonen, arrangert og kringkastet de nasjonale finalene.  TV-kanalen har også kringkastet Tyrkvisjonens sangkonkurranse i deler av Romania siden 2013.

Med unntak av i 2020, har det hvert år blitt avholdt nasjonale finaler, Preselecţia Turkvizyon, i Casa Armatei i Medgidia. Finalene har blitt organisert av Uniunea Democrată Tătară og blitt kringkastet av TV Alpha Media.

## Historie
Romanias bidrag har i løpet av de fire første årene i konkurransen ikke vært blant de beste resultatmessig. I 2013 og 2014 kvalifiserte ikke bidragene seg videre fra delfinalen, de to årene det ikke ble arrangert delfinaler - i 2015 og 2020 - ble beste plassering en 18.-plass. Diaspora-krimtataren Genghiz-Erhan Cutlacai representerte landet i de to første konkurransene, i 2014 sammen med Alev Gafar.
Cutlacai var senere, i 2020, landets jurymedlem.

I de to påfølgende konkurransene ble landet representert av henholdsvis Edvin Rachif fra Constanța og Sunai Giolakai. Giolakai ble opprinnelig valgt til å representere landet etter en nasjonal finale, med fire deltakere, i 2016. Som følge av at Tyrkvisjonens sangkonkurranse ble avlyst dette, og de påfølgende årene, deltok han først i 2020.

I juni 2021 bekreftet Uniunea Democrată Tătară at Romania skal delta i Tyrkvisjonens sangkonkurranse samme år og at det skal arrangeres en nasjonal finale i forkant av konkurransen.

## Deltakere
;Tabellforklaring

} 
| Medgidia
| Edvin «Eddy» Rachif
| «Seviyorum, anlasana»
| Tyrkisk
| *Forstå det, at jeg elsker deg*
| 
| align=center|18.
|
|-
| 
| Finale
| 
| Medgidia
| Genghiz Cutlacai og Alev Gafar
| «Genclik basa bir gelir»
| Tyrkisk
| *Bare ung en gang*
| align=center|17.
| align="center" style="background:#FE8080|DNQ 
|
|-
| 
| Finale
|  
| Medgidia
| Genghiz-Erhan Cutlacai
| «Ay ak shatır» 
| Krimtatarisk
| *Hvit linje*
| 
| align="center" style="background:#FE8080|DNQ 
|
|-
| align="center" style="background:#DDF" colspan="11"|
|}

## Kringkastere og jurymedlemmer

## Se også
* Romania i Eurovision Song Contest
* Romania i Junior Eurovision Song Contest

## Referanser


## Eksterne lenker
* Uniunea Democrată Tătară - Turkvizyon 
* Medya TV
Kosovo i Tyrkvisjonens sangkonkurranse

**Kosovo i Tyrkvisjonens sangkonkurranse** er en oversikt over Kosovos deltakelser og resultater i Tyrkvisjonens sangkonkurranse. Landet deltok første gang i sangkonkurransen i 2013. Landet har deltatt to ganger.

## Bakgrunn
Den offentlige kringkasteren Radio Televizioni i Kosovës (RTK) er organisator og de kringkaster konkurransen i Kosovo. RTK har siden 2013 valgt landets deltakere internt.

## Historie
I 2013 ble Kosovo representert av Ergin Karahasan fra Prizren som fremførte en versjon av «Şu Prizren'in ergi bügri yollari» i konkurransen. Landet måtte trekke seg fra konkurransen i Kazan i 2014 på grunn av praktiske problemer som følge av at Russland ikke har anerkjent Kosovo som egen stat. I 2015 ble Kosovo representert av Tolga Kazaz.

## Deltakere, bidrag og resultater
;Tabellforklaring

}
| Tolga Kazaz
| «Sevmek günah mıdır?»
| Tyrkisk
| *Er det en synd å elske?*
|  
| align=center|14.
| 
|-
| 
| Intern
| align="center"|-
| 
| Ergin Karahasan
| «Şu Prizren»
| Tyrkisk
| *I [[Prizren]]*
| 
| align=center|12.
|
|-
| align="center" style="background:#DDF" colspan="11"|
|}

## Kringkastere og jurymedlemmer

## Referanser


## Eksterne lenker
* RTK      
* Kosovo på turkvizyon.tv
Mimi

**Mimi** er et kvinnenavn dannet som en kjæleform av blant annet *[[Maria]]*. Navnet er vanlig i enkelte land i Afrika og Asia.

## Etymologi
*Mimi* er:
* en fransk kjæleform av *[[Marie]]*, *[[Marilyn]]* og *[[Miriam]]*
* en spansk og italiensk kjæleform av *[[Maria]]*.
* en spansk kjæleform av *[[Mira]]* og *[[Noemi]]*. 
* en kjæleform av *[[Emilia (navn)|Emilia]]* og varianter av dette.
* en kjæleform av *[[Wilhelmina]]* og varianter av dette.

*Mima* er en variant av *Mimi*.

*Mimie* er en nederlandsk kjæleform av *Maria*. *Mimie* er også en variant skrivemåte av *Mimi*.

*Mimmi* er en nordisk variant av *Mimi*. *Mimmi* er også en svensk og finsk kjæleform av *[[Vilhelmina]]*.

## Utbredelse
Navnet *Mimi* ble tatt i bruk etter fremførelsen av Giacomo Puccinis opera *[[La bohème]]* i 1896, der hovedpersonen har navnet *Mimi*. I Norge var navnet mest populært i perioden ca. 1890&ndash;1910.

Formen *Mimmi* er kjent brukt i Sverige første gang i 1802. Navnet var mest populært i Sverige på 1890-tallet og igjen på 1990-tallet. I Norge var navnet mest populært ca. 1890&ndash;1910.

*Mimmi* har finsk og samisk navnedag 26. mai.

|}

## Kjente personer med navnet
Personene i listen er ordnet kronologisk etter fødselsår.
* Mimi Rogers (f. 1956), amerikansk skuespiller
* Mimi Bjerkestrand (f. 1964), norsk rektor og forbundsleder 
* Mimi Spencer (f. 1967), amerikansk kostholdsskribent og forfatter
* Mimi Ito (f. 1968), japansk antropolog
* Mimi Imfurst (f. 1983), amerikansk drag-artist
* Mimi Blix (f. 1991), norsk modell og sanger
* Mimi Barbour, canadisk forfatter
* Mimi Dietrich, amerikansk quilting-kunstner
* Mimi Faust, amerikansk reality-TV-delaker
* Mimi Pond, amerikansk tegneserieskaper og forfatter
* Mimi Simonsen, norsk tennisspiller
* Mimi Swang, norsk brukskunstner
* Mimi Thorisson, kinesisk-fransk matblogger og forfatter
* Mimi Xu, kinesisk-fransk-engelsk DJ
* Mimi Zweig, amerikansk fiolinist og dirigent

## Annen bruk av navnet
* Mimi Berry, britisk veskeprodusent
* Mimi Holliday, amerikansk undertøysprodusent

## Referanser


## Eksterne lenker
Crap åppå Park

**Crap åppå Park** er en humorfestival på Parkteatret i Oslo med norske og utenlandske komikere i standup, politisk satire og sketsjeshow. Festivalen ble arrangert første gang i 2011.

Festivalen ledes av Rolf Magne Andersen og Martin Beyer-Olsen.

## Referanser


## Eksterne lenker
*
Anoplognathus

* se Systematisk inndeling

***Anoplognathus*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore, avlangt-ovale biller med forholdsvis korte og kraftige bein. Oversiden er gjerne naken og blank, ofte rødbrun på farge, eller metallisk farget. Pronotum er vanligvis glatt og blankt, dekkvingene mer eller mindre kraftig punkterte.

## Levevis
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Anoplognathina MacLeay, 1819 - Australia
******** Slekten *Anoplognathus* Leach, 1815 - 38 arter
********* *[[Anoplognathus abnormis]]* MacLeay, 1873
********* *[[Anoplognathus aeneus]]* Waterhouse, 1868
********* *[[Anoplognathus aureus]]* Waterhouse, 1889
********* *[[Anoplognathus blackdownensis]]* Carne, 1981
********* *[[Anoplognathus boisduvalii]]* Boisduval, 1835
********* *[[Anoplognathus brevicollis]]* Blackburn, 1892
********* *[[Anoplognathus brunnipennis]]* Gyllenhal, 1817
********* *[[Anoplognathus chloropyrus]]* (Drapiez, 1819)
********* *[[Anoplognathus concolor]]* Burmeister, 1855
********* *[[Anoplognathus daemeli]]* Ohaus, 1898
********* *[[Anoplognathus flindersensis]]* Carne, 1981
********* *[[Anoplognathus hilleri]]* Allsopp, 1990
********* *[[Anoplognathus hirsutus]]*  Burmeister, 1844
********* *[[Anoplognathus macalpinei]]* Carne, 1981
********* *[[Anoplognathus macleayi]]* Blackburn, 1892
********* *[[Anoplognathus montanus]]* MacLeay, 1873
********* *[[Anoplognathus multiseriatus]]* Lea, 1919
********* *[[Anoplognathus narmarus]]* Carne, 1957
********* *[[Anoplognathus nebulosus]]* MacLeay, 1864
********* *[[Anoplognathus olivieri]]* (Dalman, 1817)
********* *[[Anoplognathus pallidicollis]]* Blanchard, 1851
********* *[[Anoplognathus parvulus]]* Waterhouse, 1873
********* *[[Anoplognathus pindarus]]* Carne, 1957
********* *[[Anoplognathus porosus]]* (Dalman, 1817)
********* *[[Anoplognathus prasinus]]* (Laporte de Castelnau, 1840)
********* *[[Anoplognathus punctulatus]]* Olliff, 1890
********* *[[Anoplognathus rhinastus]]* Blanchard, 1851
********* *[[Anoplognathus rothschildti]]* Ohaus, 1898
********* *[[Anoplognathus rubiginosus]]* MacLeay, 1873
********* *[[Anoplognathus rugosus]]* Kirby, 1818
********* *[[Anoplognathus smaragdinus]]* Ohaus, 1904
********* *[[Anoplognathus suturalis]]* Boisduval, 1835
********* *[[Anoplognathus velutinus]]* Boisduval, 1835
********* *[[Anoplognathus vietor]]* Allsopp & Carne, 1986
********* *[[Anoplognathus viridiaeneus]]* (Donovan, 1805)
********* *[[Anoplognathus viriditarsis]]* Leach, 1815

## Kilder
* Sjekkliste over Anoplognathini 

## Eksterne lenker
*
Khelone

**Khelone** (gresk: Χελώνη, *Khelônê*) er i henhold til gresk mytologi en nymfe eller en dødelig kvinne som ble endret til en skilpadde av gudene. Χελώνη (*khelone*) betyr skilpadde på gresk, og skilpadden var både et symbol på lyren og på stillhet i antikk tid, slik som vist i den antikke gåten *Dum vixi tacui mortua dulce cano*, «Mens jeg levde var jeg stille, som død synger jeg vakkert.» Sammenhengen er at skilpadden også opptrer i en annen myte om Hermes: det ble tenkt at han lagde den første lyre fra skallet til en skilpadde.

Hovedkilden til myten om Khelone er Servius’ kommentar på Vergils *[[Æneiden]]* hvor Khelone er en nymfe som ble forvandlet av Hermes som straff da hun nektet å delta i bryllupet til Hera og Zevs:

: «For sitt bryllup til Juno (Hera), beordret Jupiter (Zevs) Merkur (Hermes) om å invitere alle gudene, mennesker og dyrene til bryllupet. Alle som ble invitert av Merkur kom, unntatt for Chelone som ikke nedlot seg til å være der, hånet bryllupet. Da Merkur merket hennes fravær, dro han tilbake til jorden, kastet han i elven huset til Chelone, som sto ved bredden av elven, sammen med Chelone, og forvandlet henne til et dyr som skulle bære hennes navn, og som deretter måtte bære huset sitt på ryggen. Chelone er sagt å være *testudo* (skilpadde) på latin.»

Den samme myten er også gjenfortalt av Æsop i hans fabler, men uten å involvere Hermes. Fabelen er legendarisk forklaring på hvorfor skilpadder i det hele tatt har skall:

: «Zevs inviterte alle dyrene til sitt bryllup. Kun skilpadden kom ikke, og da Zevs ikke visste hvorfor, spurte han skilpadden (*khelone*) hvorfor hun ikke kom til festen. Skilpadden svarte: «Om enn så enkelt, ingen steder er som hjemme.» Zevs ble rasende på skilpadden og beordret at hun alltid skulle bære huset sitt med seg hvor hen hun enn gikk.»

## Referanser


## Litteratur
* Stoll, Heinrich Wilhelm (1886): «Chelone» i: Roscher, Wilhelm Heinrich (red.): *Ausführliches Lexikon der griechischen und römischen Mythologie*. Bind 1,1, Leipzig, s. 892 (Digitalisert).
* Hoefer, Ulrich (1899): «Chelone 2» i: *Paulys Realencyclopädie der classischen Altertumswissenschaft* (RE). Bind III, 2, Stuttgart, s. 2229.

## Eksterne lenker
* «Khelone», *Theoi Project*
Chamizo

**Chamizo** er en by i Florida-departementet i det sørlige Uruguay. Byen har om lag 540 innbyggere.

## Historie
Chamizo ble grunnlagt i 1903.

## Befolkning
Chamizo har 540 innbyggere *(Beregning 2011)*

Kilde:

## Transport
 Ruta 6 Joaquín Suárez forbinder Chamizo med Canelones, Capilla del Sauce og Sarandí del Yí.

## Referanser


## Eksterne lenker
* Florida, offisielle sider (spansk)
* Kart over Chamizo, Uruguay (INE)
Indonesia AirAsia Flight 8501

**Indonesia AirAsia Flight 8501** (**QZ8501**/**AWQ8501**) var en flyulykke som rammet flyselskapet Indonesia AirAsia i desember 2014.

AirAsias Airbus A320 styrtet i Javasjøen under en flyvning fra Surabaya til Singapore den 28. desember 2014.
Om bord var 155 passasjerer og syv besetningsmedlemmer. Alle omkom. Etter om lag 45 minutters flyvning anmodet kapteinen om tillatelse til å endre kursen ved å fly høyere. Dette for å unngå å fly gjennom urolig vær som var ventet forut på deres kurs. Flykontrollen kunne ikke gi slik tillatelse, på grunn av annen trafikk. Ulykken er den nest verste i antall omkomne i Indonesia, etter Garuda Indonesia flight 152 i 1997, og nest verste ulykke med en Airbus A320. Dette var AirAsias første dødsulykke siden flyselskapets grunnleggelse i 1996.

To dager etter flyet forsvant ble vrakrester og lik funnet, og den 3. januar 2015 ble vraket lokalisert på havbunnen. Ferdsskriveren og taleregistratoren ble hentet opp 13. januar 2015.

Den 20. januar 2015 ble det kjent at flyet steg raskt og begynte å steile. Taleregistratoren viste også at pilotene strevde med å få kontroll over flyet. Granskingen av taleregistratoren og ferdskiven fortsetter.

## Referanser
Goñi (Uruguay)

**Goñi** eller **Estación Goñi** er en by i Florida-departementet i det sørlige Uruguay. Byen har om lag 246 innbyggere.

## Historie
Goñi ble grunnlagt av Juan Goñi.

## Befolkning
Goñi har 246 innbyggere *(Beregning 2011)*

Kilde:

## Transport
 Ruta 5 Brigadier General Fructuoso Rivera forbinder Goñi (km. 166) med Montevideo, Canelones, Capilla del Sauce, Florida, Durazno, Sarandí del Yí og Rivera.

## Referanser


## Eksterne lenker
* Florida, offisielle sider (spansk)
* Kart over Goñi, Uruguay (INE)
Sigurd Lindstrøm

**Sigurd Lindstrøm** (født 5. september 1950) er en norsk billedkunstner, bosatt i Risør. Han arbeider i hovedsak med maleri og grafikk.

Lindstrøm har utdannelse fra Statens håndverks- og kunstindustriskole (1972-76). Han er også utdannet ved Statens kunstakademi (1978-82). I perioden 1976-78 arbeidet han som designer ved Hadeland Glassverk, men han har også arbeidet som illustratør for flere forlag og aviser. I årene 1982-84 var han engasjert som utstillingskonsulent for Riksgalleriet. Lindstrøm har i tillegg undervist i forming og visuelle fag ved videregående skoler i Aust-Agder.

Han har hatt flere separatutstillinger lokalt, og deltatt på Sørlandsutstillingen, Østlandsutstillingen og Høstutstillingen. I 2004 hadde Lindstrøm en separatutstilling i Reimanngården i Grimstad med tittelen «Selvbygging», som tematisk handlet om utforskning av menns byggevirksomhet. Lindstrøms kunstuttrykk ble av Grimstad kunstforening beskrevet som figurativt, men samtidig sterkt ekspressivt både i strek og koloritt. Han var representert på Agderbiennalen i Risør kunstforening i 2007. I mai 2009 deltok Sigurd Lindstrøm på en større utstilling i Risør kunstpark sammen med keramiker Eyvind Hermansen fra Tvedestrand. Også der var temaet i kunsten hans selvbygging, og han  uttalte til *[[Aust Agder Blad]]* at selvbyggertrangen er et sunt alternativ til spekulasjonsøkonomien i et samfunn preget av finanskrise og usikkerhet.

Sigurd Lindstøm var styremedlem i Norske billedkunstnere Agder i perioden 1990-91. Han har også vært jurymedlem i Unge Kunstneres Samfund (UKS) i 1974.

## Referanser
Storelva (Tjeldsund)

**Storelva**  er ei elv på Tjeldøya i Tjeldsund kommune i Nordland. Den er  lang og har et nedbørfelt på . Middelvannføringen ved munningen er .

Elva starter som en rekke små fjellbekker som samles i Trollvatnet (389 moh.), sørøst for Trollfjellet. Elva renner derfra mot sør og passerer gjennom Tindvatnet (357 moh.), før den faller i fosser og stryk ned til Vassbotnmyran, nordøst for Myklebostad. På den siste strekningen renner elva rolig gjennom kulturlandskapet i Myklebostad, før den munner ut i Ofotfjorden lengst øst i bygda.

## Referanser
Sjoria i Tyrkvisjonens sangkonkurranse

**Sjoria i Tyrkvisjonens sangkonkurranse** er en oversikt over fjellregionen Sjorias deltakelser og resultater i Tyrkvisjonens sangkonkurranse. Sjoria har deltatt i konkurransen én gang, i 2013.

## Bakgrunn
Sjoria ligger i den sørlige delen av oblasten Kemerovo i Russland. Området har en befolkning som snakker det tyrkiske språket sjorisk.

Sjoria deltok første gang i konkurransen i 2013. Regionen har ikke deltatt i Tyrkvisjonens sangkonkurranse i påfølgende år. I 2013 ble Sjoria presentert med flagget til byen Kemerovo.

## Historie
Tsjyltys Tannagasjeva ble valgt som Sjorias representant i Tyrkvisjonens sangkonkurranse i 2013. Tannagasjeva fremførte en over fem minutter lang melodi - som var konkurransens lengste - der hun ved hjelp av vokale prestasjoner etterlignet lyden av Sjorias natur. Melodien kvalifiserte seg ikke videre fra delfinalen.

## Deltakere, bidrag og resultater
;Tabellforklaring

## Kringkasterer og jurymedlemmer

## Fotnoter


## Referanser
Ole O. Rugstad

**Ole Olsen Rugstad** (født  8. november 1898 i Solum, død 25. januar 1943 i Skien) var en norsk motstandsmann, sentral i Norges Kommunistiske Parti i Telemark-distriktet.

Rugstad var fabrikkarbeider med korrespondansekurs. Han hadde imidlertid utdannelse fra Kominterns kaderskole i Moskva. Fra 1928 til 1931 studerte han ved KUNMZ, det såkalte «Vesten-universitetet».

Da han kom tilbake til Norge i 1931 ble han distriktsinstruktør for NKP i Telemark, senere distriktssekretær. I de siste førkrigsårene drev kommunistene aktivt solidaritetsarbeid for dem som sloss mot Franco-fascistene i Spania, og Rugstad var sekretær i Spaniakomiteen i Skien.

Under krigen fungerte han som distriktsleder for NKPs motstandskamp i Telemark. Våren 1942 startet han, sammen med Lars Holm, den illegale avisen *[[Fridom (illegal avis, Telemark)|Fridom]]*. Avisen ble blant annet spredt blant arbeiderne på Herøya, og blir regnet som en slags forløper for *[[Telefolkets Fridom]]*, NKPs lokale avis de første etterkrigsårene.  

Rugstad ble imidlertid angitt, og arrestert av tysk sikkerhetspoliti i Skien 28. januar 1943. Han tok sitt eget liv på cella samme dag, og unngikk på det vis å gi opplysninger til tyskerne.

På Nordre gravlund i Skien har parti- og fagforeninger i Skiensfjorden reist en bauta over «Kamerat Ole O. Rugstad», med innskripsjonen «Han gav det dyreste han eide, sitt liv, i kampen mot nazismen».

## Referanser
Krim i Tyrkvisjonens sangkonkurranse

**Krim i Tyrkvisjonens sangkonkurranse** er en oversikt over Krims deltakelser Tyrkvisjonens sangkonkurranse. Krim deltok i 2013 og i 2014. I 2013 ble republikken presentert som en ukrainsk region og i 2014 som en russisk. Krim trakk seg i 2015, og regionen var ikke blant deltakerne i 2020. Krim blir representert av halvøyas krimtatariske befolkning som snakker det tyrkiske språket krimtatarisk. Regionen har en sjetteplass som beste plassering i Tyrkvisjonens sangkonkurranse.

## Hisorikk

Elvira Sarıhalil, en krimtatarisk folke- og jazzmusiker født i Usbekistan og bosatt på Krim, ble vinneren av Krims forhåndsfinale i 2013. Hun fikk dermed debutere for regionen i Tyrkvisjonens sangkonkurranse. Sarıhalils bidrag, «Dağlarnıñ yolları», er en eldre krimtatarisk folkesang. I 2014 ble det arrangert opptaksprøver over en periode som til slutt endte med TV-programmet Sjelljale, et program som har blitt sendt på Krim siden 1996.
Vinneren, Darina Rustemovna Sinitsjkina, representerte Krim i den internasjonale konkurransen med sangen «Gider iseñ» og oppnådde en 6.-plass i finalen.

I 2015 overtok TRK Millet som organisator av de regionale finalene etter GTRK Krim. I oktober ble det arrangert en felles finale for å velge deltakere til Tyrkvisjonens sangkonkurranse, som ble vunnet av Safije Denisjajeva, og til Bala Türkvizyon. Denisjajeva deltok også i Sjelljale i 2014. I november ble det kjent at de russiske regionene, inkludert Krim, ville trekke seg fra sangkonkurransen. 
I 2016 ble det arrangert en regional kvalifisering før det ble kjent at Tyrkvisjonens sangkonkurranse ikke ville bli arrangert. Vinneren, Alsejda Sejdalijeva, ble annonsert som Krims representant de påfølgende årene, men Krim returnerte ikke til konkurransen da den igjen ble arrangert i 2020.

## Deltakere og bidrag
;Tabellforklaring

## Kringkastere og jurymedlemmer

## Regionale finaler
### 2015

## Se også
* Ukraina i Tyrkvisjonens sangkonkurranse
* Ukraina i Eurovision Song Contest
* Ukraina i Junior Eurovision Song Contest
* Russland i Eurovision Song Contest
* Russland i Junior Eurovision Song Contest

## Fotnoter


## Referanser


## Eksterne lenker
* TRK Millet
Eldrid Straume

**Eldrid Margrethe Straume** (født 1. mars 1929 i Sandane, Gloppen, død 29. desember 2014 i Oslo) var professor i arkeologi ved Universitetet i Oslo.

Straume tok magistergraden ved Universitetet i Bergen i 1956, med en avhandling om eldre jernalder i Nordfjord. Deretter var hun to år i Tyskland for å studere eldre jernalder på kontinentet. I 1964 ble hun ansatt ved Universitetet i Oslo som universitetslektor.

Hun tok doktorgraden i 1984 med avhandlingen *Fasettslipte glass i nordiske graver fra 4. og 5. århundre e.Kr.* En periode fra 1990 var hun ansatt som professor ved Universitetet i Bergen, men vendte tilbake til Oslo der hun ble værende resten av sitt yrkesaktive liv.

Professor Eldrid Straume var Norges fremste spesialist på arkeologisk materiale og de kulturelle forbindelsene til kontinentet i århundrene e.Kr., særlig tidsrommet 200-550 e.Kr.

## Referanser
Natschbach-Loipersbach

**Natschbach-Loipersbach** er en kommune i Østerrike. Kommunen har 1727 innbyggere (pr. 1. januar 2014) og er geografisk beliggende i det østerrikske bundeslandet Niederösterreich, like sør for distriktshovedstaden Neunkirchen. Kommunen grenser i nord til Breitenau, i øst til Schwarzau am Steinfeld, i sørøst til Seebenstein, i sør til Scheiblingkirchen-Thernberg og i vest til Wartmannstetten. I Natschbach er det en brannstasjon og i Loipersbach en barnehage. 

Kommunen omfatter følgende tre tettsteder (innbyggertall fra 31. oktober 2011 i parentes ):

* Lindgrub (50)
* Loipersbach (785)
* Natschbach (883)

## Historie
Bygdene i kommunen ble allerede tidlig omtalt: I 1130 bevitner en Megnoz de *Nedaspach* en offergave til kirken i Formbach (i dag Vornbach i Neuhaus am Inn). I 1140 forekommer navnet *Luiprantesdorf* avledet av grunnleggerens navn, en Luiprant. I 1150 er *Lintgraben* første gang nevnt. Navnenes skrivemåte har endret seg gjennom tiden. I 1970 ble Natschbach og Loipersbach slått sammen. I 1973 fulgte også en sammenslutning med Lindgrub.

## Befolkning

### Befolkningsutvikling

Kilde: Statistik Austria

### Religion

Ifølge data fra folketellingen i 2001 er 78,2 % av befolkningen romersk-katolske, 4,3 % protestanter og 0,7 % ortodokse kristne. 2,1 % er muslimer mens 12,2 % av befolkningen ikke bekjente seg til noen religion.

## Politikk

Borgermester er Günther Stellwag, viseborgermester er Franz Birnbauer (begge Österreichische Volkspartei). Kontorsjef er Renate Dürauer. Kommunestyret består av 19 medlemmer valgt ved kommunevalget 25. januar 2015, og er satt sammen på følgende måte:

### Vennskapsby

Siden 1987: Cornuda i Italia.

## Kultur og severdigheter

* Kapell St. Michael, Loipersbach: Nygotisk bygg 1873, tilbygg 1962
* Vegkapell, Ramplacherstrasse, Natschbach
* Kapell St. Florian, Natschbach: Nygotisk bygg 1898.

I Natschbach-Loipersbach er det et lokalt musikklag og fotballklubben UPS Natschbach-Loipersbach har tilhold i kommunen.

## Referanser


## Eksterne lenker
*
Paraschizognathus

* se Systematisk inndeling

***Paraschizognathus*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore, avlange, grønne skarabider.

## Levevis
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Anoplognathina MacLeay, 1819 - Australia
******** Slekten *Paraschizognathus* Ohaus, 1904 
********* *[[Paraschizognathus brittoni]]* Carne, 1974
********* *[[Paraschizognathus brunneus]]* Carne, 1958
********* *[[Paraschizognathus elegatus]]* Carne, 1958
********* *[[Paraschizognathus frazieri]]* Carne, 1974
********* *[[Paraschizognathus marcus]]* Allsopp & Carne, 1986
********* *[[Paraschizognathus miskoi]]* Carne, 1974
********* *[[Paraschizognathus ocularis]]* Carne, 1958
********* *[[Paraschizognathus olivaceus]]* Ohaus, 1904
********* *[[Paraschizognathus pinarus]]* Carne, 1958
********* *[[Paraschizognathus prasinicollis]]* Ohaus, 1904
********* *[[Paraschizognathus prasinus]]* (Boisduval, 1835)
********* *[[Paraschizognathus queenslandicus]]* Carne, 1958
********* *[[Paraschizognathus tubrabuccae]]* Carne, 1958

## Kilder
* Sjekkliste over Anoplognathini 

## Eksterne lenker
* Bilde av ''Paraschizognathus olivaceus''
*
Jordsalgssjef

**Jordsalgssjefen** var leder for jordsalgskontoret. Dette kontoret var ansvarlig for forvaltning av statsgrunn i Finnmark fylke. Forvaltningen skjedde i medhold av jordsalgsloven. Jordsalgskontoret, som var en del av Statskog, ble nedlagt ved iverksettelsen av Finnmarksloven og opprettelsen av Finnmarkseiendommen 1. juli 2006.
Jordsalgsstyret

**Jordsalgsstyret** var et organ som skulle føre tilsyn med at jordsalgskontoret løste sine oppgaver med å forvalte statsgrunn i Finnmark fylke i tråd med jordsalgsloven og tilhørende regelverk. Styret besto av 7 medlemmer, hvor fylkesmannen i Finnmark var leder og Finnmark fylkesting og Landbruks- og matdepartementet(LMD), som oppnevnte 3 representanter hver. Funksjonstiden for styremedlemmene var 4 år. Styret behandlet saker av prinsipiell karakter, saker av større økonomisk betydning og klagesaker. Styret behandlet ellers saker som det ble forelagt av overordnet myndighet og jordsalgssjefen og var direkte underlagt LMD. Etter at Statens landbruksforvaltning ble opprettet overførte LMD klagebehandlingen etter jordsalgsloven til dette organet. Unntaket var klager på saker som hadde med forvaltning av jakt- og fiskerettigheter. Disse klagene gikk til Direktoratet for naturforvaltning for endelig avgjørelse. Jordsalgsstyret opphørte ved iverksettelsen av finnmarksloven og etablering av Finnmarkseiendommen den 1. juli 2006.
Bergselva

**Bergselva**, **Bergselvi** eller **Bergselve** kan vise til flere elver i Norge:

*Bergselva (Harstad) – i Harstad kommune i Troms
*Bergselva (Storfjord) – i Storfjord kommune i Troms
*Bergselva (Snillfjord) (Grytdalselva) – i Snillfjord kommune i Sør-Trøndelag
*Bergselvi (Luster) – i Luster kommune i Sogn og Fjordane
*Bergselva (Larvik) (Halleelva) – i Larvik kommune i Vestfold
*Bergselve (Etnedal) – i Etnedal kommune i Oppland
*Bergsåne (Skakadalsåne) – i Vang kommune i Oppland
Fridom

**Fridom** kan bety flere ting:

* ''Fridom'', illegal avis i Telemark-området
* ''Fridom'', illegal avis i Buskerud-området
* *[[Telefolkets Fridom]]*, NKP-avis som opprinnelig ble lansert under navnet *Fridom*
Hødden

**Hødden** (av «Høyden») er folkelig navn på området rundt Eidemarken i Bergenhus bydel i Bergen. Betegnelsen er trolig ikke mer enn 100 år gammel.

Hødden er ikke presist avgrenset. Enkelte regner kun med Eidemarken. Noen tar også med området ovenfor Fløibanens nedre stasjon, altså Skansen, mens andre tar med et større område nordover mot Mulelven i Sandviken, blant annet Mathismarken, Typebyen og Christinegård.

Velforeningen *Hødden vel* regner området fra Skansen til Christinegården og fra Rothaugen til Stølen som sitt område.

Hødden er *ikke* det samme som Nygårdshøyden (også kalt «Høyden»), som ligger på den andre siden av Torgallmenningen.

## Eksterne lenker
* Bergen byleksikon
* Ka betyr det for nokke? Bergen kommune.
* Språkspalten, NRK.
* Hødden vel